Den nordjyske sanger og sangskriver Mads Toghøj har skrevet sangen "Homeless", og overskuddet går til at hjælpe hjemløse i Danmark.

'Longing for home' synger den nordjyske sangskriver Mads Toghøj i sin nye sang "Homeless", der er en støttesang til fordel for hjemløse i Danmark. - Man kan ikke redde verden, men man kan jo starte et sted, siger Mads Toghøj. Han fik ideen til sangen, efter han på sine turneer har mødt mennesker, der lever på gaden med en sovepose som deres hjem. - Det er synd for dem, og det vil jeg gøre mit til at rette op på, siger Mads Toghøj. Alt overskuddet fra pladesalg samt en række koncerter går til de hjemløse i Danmark. Med til historien hører at det er Mads` 9-årige søn Travis, der har skrevet melodien. - Jeg sad og nynnede en lille melodi og den snuppede min far så, siger Travis Toghøj. Har du et arrangement til fordel for hjemløse, kan du kontakte Mads Toghøj via Facebook, så kan det være han lægger vejen forbi og spiller "Homeless".